***KAI KURIOS 2022 M. II PUSM. TIKRINTŲ ĮMONIŲ IR ĮSTAIGŲ INTERNETO SVETAINIŲ***

***KALBOS KLAIDOS***

***Žodyno klaidos***

**Žodis *talpinti* reiškia „daryti, kad tilptų“ ir netinka kalbant apie informacijos dėjimą į internetą.**

Tvarkaraštis bus patalpintas (=paskelbtas) jau šį savaitgalį.

**Žodis *įvesti* nevartotinas reikšme „atiduoti naudoti, eksploatuoti; paleisti; įjungti“.**

nerekonstruotų tinklų įvedimo į eksploataciją (=atidavimo naudoti; eksploatacijos pradžios) data

**Prieveiksmis *sekančiai* nevartotinas reikšme „taip, šitaip“.**

langeliai išdėstyti sekančiai (=taip)

***Gramatikos klaidos***

##### Su veiksmažodžiu *kilti* daugiskaitos vardininkas nevartotinas neapibrėžtam daiktų kiekiui ar daikto daliai reikšti (vietoj dalies kilmininko), atitinkamai taisytina frazė *kilus klausimams*.

##### Kilus klausimams (=klausimų) skambinti <...>

##### Galininkas nevartotinas su slinkties ir siekimo reikšmės veiksmažodžiais.

atvykti į sporto centrą pasirašyti sutartį (=sutarties)

Atvykstant sudaryti sutartį (=sutarties) reikia turėti <...>

##### Pareigų pavadinimai sudaromi su vyriškosios giminės daiktavardžiais.

##### Vyr. buhalterės (=buhalterio) pavaduotoja

##### Rūšiai, išskiriamajai daikto ypatybei reikšti sudėtiniuose terminuose ir pareigų pavadinimuose vartotina įvardžiuotinė forma.

##### vyriausias (=vyriausiasis) buhalteris

turėjome net 10 mūsų mokyklos atstovus (=atstovų)

**nepaisant jaunaus** (=jauno) **amžiaus**

į viešąjį (=viešąją) įstaigą

***Rašybos klaidos***

sunkiuose (=sunkiose) situacijose

saunose, esančiuose (=esančiose) <...>

[Pašau pažymos kopiją ar nuorašą perduoti elektroninių būdų (=elektroniniu būdu).](http://www3.lrs.lt/pls/inter3/dokpaieska.showdoc_l?p_id=69873)

paslaugos apmokamos banko pavedimų (=pavedimu)

Susipažinti su sprendimų (=sprendimu) galite čia

Jeigu vis dar ne apsisprendėte (=neapsisprendėte)

Prašymas dėl priemimo (=priėmimo)

gražina (=grąžina) apyrankę

[Su kovo 11-ąją (=Kovo 11-ąja)](http://tar.tic.lt/Default.aspx?id=2&item=results&aktoid=34C46307-F491-4CBD-AEEC-4F69489322E6)

El. Paštas, El.paštas (=El. paštas)

Bendrieji Kontaktai (=kontaktai)

Aprūpinimo Tarnyba (=tarnyba)

***Skyrybos klaidos***

**Išplėstinis derinamasis pažyminys po pažymimojo žodžio išskiriamas kableliais.**

**Asmuo atsakingas** (=**Asmuo, atsakingas**) **už dokumentų priėmimą**

**Šalutinis prijungiamojo sakinio dėmuo išskiriamas kableliais.**

**Jeigu vis dar neapsisprendėte ar (=neapsisprendėte, ar) verta užsiiminėti krepšiniu, rekomenduojame perskaityti šį straipsnį.**

Prieš registraciją į pasirinktą sporto šaką sporto centre, būtina pasitikrinti sveikatą, įsitikinti, kad yra leidžiama užsiimti aktyvia fizine veikla ir (=veikla, ir) pristatyti tai patvirtinančią sveikatos pažymą.